39. schôdza NR SR - 10.deň - B. popoludní
Dátum: 2025-09-24
Poslanec: Lackovič, Marek (PS)
Druh vystúpenia: Vystúpenie v rozprave

.. ale ok asi podľa toho pokoja s akým tu sedíte je to zrejme v poriadku. Neviem. Nemyslím si to úplne. Ak sa pozrieme na dôvody, ktorými minister financií zdôvodňuje tretiu vlnu konsolidácie pre samosprávy, tak v doložke vplyvov uvidíme tri argumenty a dovolím si povedať, že sú to tri falošné alebo zavádzajúce argumenty. Ja ich rozoberiem. Pán minister sa snaží navodiť dojem, že samosprávy dostanú časť peňazí, o ktoré oberá vláda pracujúcich ľudí cez takzvané progresívne dane alebo progresívnu daň a toto možno aj okej pán minister. Ale problém je ten, že to neviete tým samosprávam garantovať. Že naozaj sa toľko vyberie a že naozaj toľko dostanú. A my sme to už videli pri transakčnej dani, lebo tam ste sa sekli v úvodzovkách teda o 200 miliónov a tieto experimenty očividne neprinášajú úplne ten želaný výsledok a výnosy pre samosprávy budú pravdepodobne bohužiaľ výrazne nižšie než projektuje vláda. Čo je dôležité, tak žiadny mechanizmus proti takýmto výpadkom samosprávy dnes nechráni. Skrátka ak sa to stane, tak sa budú s tým musieť zmieriť. Ten druhý argument, ktorým vláda zdôvodňuje sumu, o ktorú prichádzajú samosprávy sú platy zamestnancov v školstve. Ide o zamestnancov v takzvaných originálnych kompetenciách miest a obcí. Teda primárne o zamestnancov školských klubov detí, ZUŠiek a jedálni. Minister financií v doložke vplyvov hovorí asi toto, že teda: "Drahé samosprávy zobral by som vám o 80 miliónov viac, ale teda som na toľko veľkorysý, že vám ich nechám a dovolím použiť na zvýšenie platov v školstve." A samosprávy s týmto krokom takto urobeným nesúhlasia. Chcú férovú diskusiu o konsolidácii. Aj zvyšovaní platov v školstve. Najmä z dôrazom na jednak cirkevné, jednak súkromné zariadenia, ktoré v tomto balíku chýbajú a na dohodu treba dvoch jednoznačne pán minister. A to sa tu neudialo. A ten tretí argument nemenej dôležitý je ten, že tvrdíte, že samosprávy majú šetriť na svojich úradoch. A bolo to aj v tej vašej prezentácii. Pravda však bude taká, že samosprávy budú šetriť len tam, kde ešte teda reálne šetriť môžu a kde reálne šetriť ešte je možné. Budú jednoducho musieť zvyšovať dane a poplatky pre ľudí. Na úradoch totiž šetriť bez pomoci štátu nevedia a poviem aj v rýchlosti, že prečo. Konsolidácia zoberie peniaze všetkým samosprávam bez ohľadu na ich veľkosť. Ale zoberme si, že 93 samospráv na Slovensku z toho počtu 2928, tak 93 samospráv má len jedného jediného zamestnanca a síce starostu alebo starostku. A zhodou okolností sú to už starostovia na tretinových úväzkoch. Pár ich tam bolo na polovičnom. Akože bohatá samospráva. Že aj toho jedného zamestnanca, ktorého má, tak platí na polovičný úväzok a nie na tretinový. Tak títo v súlade s tými vašimi očakávaniami ich už napĺňať nevedia, už viac nevedia šetriť. Jediná možnosť, ktorú im vy otvárate je, že môže prepustiť sám seba ten starosta alebo zložiť mandát. Vzdať sa mandátu. A budú tam musieť byť nové voľby a neviem čo do takého okamihu v týchto obciach. Ďalších 212 obcí ma dvoch zamestnancov vrátane starostu. Čiže starosta a maximálne ešte jeden ďalší zamestnanec alebo referent, referentka. Čiže my tu vážení máme, že 305 samospráv na Slovensku, ktoré majú maximálne buď starostu alebo starostu a zamestnanca. A týmto samosprávam sa hovorí aj týmto samosprávam sa hovorí, že majú šetriť vo svojej báze. To je ten kofok 01 ak sa nemýlim taká kategória. Ale to sa nedá. To technicky už nie je možné. Ak nechcete ovšem teda povedať vážení páni starostovia v týchto 305 samosprávach zložte mandát zajtra, aby ste naplnili konsolidačné opatrenia alebo očakávania tejto vlády. Inak to už jednoduché nie je možné urobiť. Keď sa bavíme o týchto 305 samospráv. Lebo vy ste urobili opatrenia unblock pre všetkých rovnaké. No a ďalšia čerešnička 48 % samospráv všetkých na Slovensku má menej ako 10 zamestnancov. Čiže ja neviem o akých robustných úradoch tu hovoríte pán minister. Dobre, možno pár krajských miest, možno aj magistrát hlavného mesta dajme tomu. Dajme tomu Košice, že okej. Ale tu má normálne, že 305 samospráv jedného zamestnanca okrem starostu, prípadne starostu samotného. Až 48 % z celkového počtu menej ako 10 zamestnancov. A to rátame aj údržbárov. Aj, aj pani upratovačky. Všetkých jednoducho. Čiže ak hovoríte o robustných úradoch, nehovoríte pravdu. Čiže nariaďujete samosprávam šetriť, ale nariaďujete to bez akejkoľvek vízie komunálnej reformy alebo refermy verejnej správy. A to je to čo my považujeme za neuveriteľné mrhanie toho času a tých rokov a desaťročí, ktoré sme už sa tomu mohli venovať. Lebo tou komunálnou reformou sme mohli skvalitniť nie len služby v jednotlivých obciach, nájsť zdroje na nové investície, zlepšiť schopnosť čerpať eurofondy. Ale aj zvýšiť celkovú ekonomickú silu v našich regiónov a tým hospodársky posilniť celú krajinu. Naozaj od Medzilaboriec až po Záhorskú Ves. A od Oravskej Polhory až po Patince. No jediné čo robíte je, že beriete, beriete obciam, beriete mestám, beriete župám, teda beriete krajom, beriete všetkým. Ale ani jedny ani druhý to už nevydržia. To už sa nedá. Proste žiadna vízia, nič, pán minister. Ale na záver poviem aspoň toľko, že ja som čakal, že to dopadne ešte o čosi horšie. Našťastie nie je to úplne takéto. Keby ste aspoň tam pán minister vedeli vyhovieť aj tomu ZMOSU čo hovorí, že keď už tak, keď už tak sa toto má urobiť, tak to urobme tak, že maximálne. Maximálne na dva roky. Na roky 2026 - 27. Že to ešte možno sa nejako bude dať prežiť. Ale, keď sa to urobí trvalé tak to nebude rozumné hlavne z toho dôvodu, že my, keď sme tu začínali alebo vy, keď ste tu začínali v októbri 23, tak mestám a obciam išlo 70 % z podielových daní. 30 % išlo VÚC-kam. My sme tu dnes 24. septembra a navrhujete, aby im išlo 53 %. Ony stratili štvrtinu príjmov počas vášho vládnutia necelého dvojročného. Dobre, áno beriem, že materské školy tam sa menil režim. Ale aj tak. Teraz sa to navrhuje z 55 na 53. V prípade krajov z 29 a pol na 28,6. A ešte na chvíľočku sa prizastavím pár minút k tej prezentácii pán minister. Vy ste tam prezentovali niektoré veci, ktoré ste nazvali s takým podtitulom, že štát vyšiel samosprávam v ústrety. No ale tam je takých 5 vecí, ktoré úplne nerozumiem ako ste mysleli. Napríklad hneď tá prvá, že 100 miliónov eur kompenzácia jednorazových odmien a jedného pracovníka a to boli tie 800 eurové odmeny za rok 2025. Však ale pán minister to bol váš nápad. Tak vy ste vyšli v ústrety samosprávam len s tým, čo ste si vlastne sami vymysleli, že tož samosprávy majú zabezpečiť. Veď neprišli s tým ony, že sa chytili za ruky a teraz oslávne prišli za vami a spievali, že poďme, poďme dať z toho čo nemáme, poďme dať tím ľuďom. Veď to boli vaše nápady. Čiže vy ste len kompenzovali len to čo ste sami vymysleli. Čo sa týka tej druhej veci. Skoršie vyplácanie podielu DPF začiatku mesiaca. Je toto, nebláznime, že toto považujeme za opatrenie, ktoré má pomôcť. Veď to je to pre ostatných, aby ste tomu všetci porozumeli, že samosprávam už nechodia podielové dane 20-teho ako to bolo roky doteraz ale im chodia siedmeho. A toto, že im nechodia 20-teho ale siedmeho štát považuje za vec hodnú spomenutia v prezentácii ako mimoriadnu ústretovosť vo vzťahu k samospráve. Okej, do istej miery môžeme povedať, že to zlepšuje nejaký cash flow samospráv. Ale pre boha to nie je nejaké koncepčné opatrenie spásonostné, ktoré má neviem ako pomôcť tej samospráve. Tretia vec. Umožnenie použiť rezervný fond na bežné výdavky. Preboha štvrtý rok po sebe. V piatok som tu k tomu vystupoval. Naozaj prišiel s tým pán poslanec Gašparovič a Ferenčák. Jediná vec, jedna z troch vecí, s ktorou táto koalícia po lete prišla je to, že im umožnila samosprávam roztopiť si vlastné rezervné fondy aj na bežné výdavky. Tá druhá bolo zvýšenie počtu poslancov v Košiciach zo 41 na 51 a tá tretia bola štátne herne aj kasína bez súhlasu obce alebo mesta. To ste potom stiahli. Asi to idete predkladať nanovo. Čo ste robili celé leto? Ja tomu nerozumiem. S takým aparátom ministerstvo pre investície a regionálny rozvoj. Pán minister my tu máme dokonca splnomocnenca pre územnú samospráva štátneho tajomníka Michala Kaliňáka, ktorý za posledných 365 dní prišiel s jedným návrhom. To bol zákon o prioritných okresoch a aj ten zavetoval prezident. Je nula. Tri funkcie vystriedal za posledný rok a nula zákonov presadil. Jeden priniesol aj ten mu zavetoval prezident. No a čo tu máte ešte poslednú vec to bola, že pomoc so sezónnym výpadkom podielových daní. Tak to sa stalo v máji tento rok, tak ako každý rok, že tam príde málo z dôvodu vratiek. A tento rok, keď si pamätáte, tak sme v máji cez skrátené legislatívne konanie prijímali takzvané preddavky, aby im to prišlo prv a teraz zvyšok jesene a v zime do decembra sa im to vzťahuje. Čiže prišiel im preddavok, lebo by nemali ani na výplaty v júny a v máji. Tak im prišiel preddavok a teraz sa im to vzťahuje. Ale preboha toto nie sú ústretové, to nie sú koncepčné, efektívne, systémové nejaké predvídateľné a dlhodobo udržateľné sa správanie sa vo vzťahu k samosprávam. Toto je hasenie požiarov. Toto je tak, že horí nám celý dom a vy idete spláchnuť záchod. Ja neviem naozaj. A dotácie pri výjazdových rokovaniach vlády cca 20 miliónov euro ročne, to by som sa nechválil. To by som sa naozaj nechválil pán minister, lebo to je na hanbu a to je na plač ako rozdávate tie, tie dotácie. Ja som bol aj minule na Orave. Bol som na rozhraní dvoch obcí. Možno ich niektorí poznáte. Tam je obec Vavrečka, obec Ťapešovo. Hneď vedľa seba. V bezprostrednej blízkosti cez kopec. Susedné obce. Jedna dostala niekoľko násobne viac peňazí napriek tomu, že má dvojnásobne menší počet obyvateľov dostala niekoľko násobne väčší objem peňazí len preto, pretože mal starosta oblečené tričko SMER-u. A to je niečo čím sa chválite a čo dávate do tabuliek ako koncepčné opatrenia vo vzťahu k samospráv. Naozaj už nežartujme, lebo toto už nie je ani na smiech ani na plač, neviem. Ale takto sa dlhodobo fungovať nedá. Ďakujem pekne.